దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
‘జంబలకిడిపంబ’ టైటిల్‌కు న్యాయం చేస్తుందా?
90ల నాటి కామెడీ క్లాసిక్ ‘జంబలకిడిపంబ’. ఈవీవీ దర్శకత్వంలో నరేష్ హీరోగా ఆమని హీరోయిన్‌గా నాటి ప్రధాన హాస్యతారాగణమంతా
Samayam Telugu | Updated:
Jun 22, 2018, 08:59AM IST
90ల నాటి కామెడీ క్లాసిక్ ‘జంబలకిడిపంబ’. ఈవీవీ దర్శకత్వంలో నరేష్ హీరోగా ఆమని హీరోయిన్‌గా నాటి ప్రధాన హాస్యతారాగణమంతా నటించిన ఆ సినిమా సంచలన విజయాన్ని సాధించింది. ఆడవాళ్ల అగచాట్లు మగవాళ్లు పడాల్సి వస్తే.. అనే కాన్సెప్ట్‌తో రూపొందించిన ఆ సినిమా టాలీవుడ్ కామెడీ క్లాసిక్స్‌లో ఒకటిగా నిలిచింది. ఒక సూపర్ హిట్ సినిమా టైటిల్‌ను వాడుకోవడం అంటే ఒకింత సాహసమే. అలాంటి సాహసమే చేశారిప్పుడు.
శ్రీనివాసరెడ్డి హీరోగా ‘జంబలకిడిపంబ’ పేరుతో ఈ రోజు ఒక సినిమా విడుదల అవుతోంది. ఇది కూడా జంబలకిడిపంబ తరహా కాన్సెప్టే అని, అయితే కథా,కథనాలు వేరని ఈ సినిమా రూపకర్తలు ప్రకటించారు. దీని టీజర్లు, ట్రైలర్లు కూడా బాగానే ఉన్నాయి కానీ, ఈ సినిమా విడుదల అవుతున్నట్టుగా సరైన ప్రమోషన్ లేదు. ఈ రోజు ఈ సినిమా విడుదల అవుతోందని కూడా ప్రేక్షకులకు పెద్దగా తెలీదు. సరైన పబ్లిసిటీ లేని వైనం స్పష్టం అవుతోంది.
ఒకవేళ ఈ సినిమా మరీ ఆకట్టుకునేలా ఉంటే.. మౌత్‌టాక్‌తో పబ్లిసిటీ లభించే అవకాశాలున్నాయి. ప్రీ రిలీజ్ ప్రమోషన్ మాత్రం పెద్దగా లేదు. ఇక ఈ రోజు ఈ సినిమాతో పాటు అనువాద సినిమా ‘టిక్ టిక్ టిక్’ కూడా విడుదల కాబోతోంది. జయం రవి హీరోగా నటించిన ఈ సినిమా తమిళంలో ఇదే పేరుతో ఈ రోజు విడుదల అవుతోంది. దుల్కల్ సల్మాన్ అనువాద సినిమా ‘అతడే’తో పాటు ఒకటీ రెండు అనామక సినిమాలు కూడా ఈ రోజు విడుదల అవుతున్నట్టుగా ప్రకటనలు వచ్చాయి.